Zemun
Zemun (mađarski: Zimony, njemački: Semlin, latinski: Taurunum) je beogradska općina. Zauzima površinu od 15.356 ha, na kojoj živi 168.170 stanovnika. Zemun se nalazi u jugoistočnom djelu Srijema, ispod srijemske zaravni na desnoj obali Dunava, nedaleko od ušća Save. Teritorijalno, historijski, politički, kulturno, ekonomski i saobraćajno vezan je za Beograd, u čijem je sastavu od 1934. godine. Jedan je od najvećih industrijskih centara u Srbiji, sa metaloprerađivačkom, tekstilnom, industrijom kože i obuće, hemijsko-farmaceutskom, drvnom. Značajno je središte drumskog, riječnog i vazdušnog saobraćaja. Zemun je, kao dio Beograda, veliki kulturno-prosvjetni centar. Danas se teritorijalno širi prema zapadu i jugozapadu, gde se spojio sa Novim Beogradom. Prvi naziv je bio Taurunum. Najstariji pisani tragovi o današnjem imenu grada datiraju iz 12. vijeka. Nastao je od slovenske riječi „zemlin“ i pretpostavlja se da se ime vezuje za zemljani grad. Zemun, nekada zaseban grad, u sastavu beogradskih općina je od 1945. Godine 2004. od dijela općine Zemun formirana je Općina Surčin. Slava općine Zemun je Vaznesenje Gospodnje - Spasovdan (koji se slavi 40 dana poslije Uskrsa). Kao dan općine slavi se 5. novembar, datum kada je srpska vojska oslobodila Zemun u Prvom svjetskom ratu. Predsjednik općine Zemun je Gordana Pop-Lazić.